cyanic-selkie/wikianc huggingface dataset:
Ուիթնի Հյուսթոն
Մանկությունը
Ուիթնի Էլիզաբեթ Հյուսթոնը ծնվել է 1963 թվականի օգոստոսի 9-ին Նյու Ջերսի նահանգի Նյուարկ քաղաքում։Նա Ջոն և Սիսսի Հյուսթոնների ընտանիքի երեք երեխաներից կրտսերն էր։
Մանկության տարիներին երգում էր Նյուարկի «Նոր Հույսի եկեղեցու» մանկական գոսպել-երգչախմբում որպես մեներգչուհի։ Այդ ժամանակ նա տասնմեկ տարեկան էր։ Ուիթնիի մայրը՝ Սիսսի Հյուսթոնը, և նրա քույրը՝ Դիոն Ուորվիկը հայտնի երգչուհիներ էին։ Քանզի Ուիթնին շրջապատված էր այդպիսի մարդկանցով, դա չէր կարող ազդեցություն չունենալ մասնագիտության ընտրության համար։
Առաջին քայլերը շոուբիզնեսի ասպարեզում
Ուիթնին շատ է ճանապարհորդում մոր հետ, անում է առաջին քայլերը երաժշտության ասպարեզում։ Դառնում է բեք-վոկալիստ Չակա Կանի մոտ, նաև նկարահանվում է գովազդում։
1980-ականների սկզբին Հյուսթոնն արդեն երկու պայմանագիր ուներ ձայնագրային ընկերությունների հետ։ Սակայն ավելի լուրջ առաջարկ նա ստացավ 1983 թվականին։ Ուիթնին մոր հետ երգում էր Նյու-Յորքի ակումբներից մեկում, և նրա ձայնից տպավորված «Arista Records»-ի ներկայացուցիչը ընկերության ղեկավար Քլայվ Դեվիսին խորհուրդ է տալիս լսել Ուիթնիի ձայնը։ Դեվիսը տպավորվում է և առաջարկում է Ուիթնիին պայմանագիր կնքել ընկերության հետ, որը կնքվում է նույն տարում։
Whitney Houston ալբոմ
1985 թվականի փետրվարին թողարկվում է Whitney Houston ալբոմը։ Ալբոմի «You Give Good Love» երգը հայտնվեց Billboard Hot 100-ի երրորդ հորիզոնականում, և այլ հիթ-շքերթների առաջին հորիզոնականներում։ Saving All My Love For You, Greatest Love Of All և How Will I Know երգերը տարբեր փոփ հիթ-շքերթներում հասան առաջին հորիզոնականներ և երգչուհուն բերեցին մեծ ժողովրդականություն։
1986 թվականին, ալբոմի թողարկումից մեկ տարի անց, այն գլխավորեց Billboard 200 հիթ-շքերթը և 14 շաբաթ անընդմեջ մնաց առաջին հորիզոնականում։ Ալբոմը ձեռք բերեց միջազգային կոմերցիոն հաջողություն։ Միայն ԱՄՆ-ում վաճառվեց ավելի քան 13 միլիոն օրինակ և դարձավ այն ժամանակվա ամենավաճառվող դեբյուտային ալբոմը երգչուհիների շրջանում։
Rolling Stone ամսագիրը Հյուսթոնին անվանեց «վերջին տարիների լավագույն ձայներից մեկը»։ Ալբոմը ունեցավ մեծ հաջողություն և գովվեց քննադատների կողմից։
Նույն 1986 թվականին տեղի ունեցավ Ուիթնիի առաջին շրջագայությունը՝ «The Greatest Love Tour»: Ուիթնին ստացավ իր առաջին «Գրեմմի» մրցանակը «Լավագույն փոփ երգչուհի» անվանակարգում, «Saving All My Love For You» երգի համար։ Ստացավ նաև Emmy, American Music Award և MTV Music Video Awards մրցանակներ։
Ալբոմի հայտնի երգերից են «Saving All My Love For You», «How Will I Know», «Nobody Loves Me Like You Do», «All At Once», «Greatest Love Of All»:
Whitney ալբոմ
1987 թվականի հունիսին թողարկվեց երկրորդ ստուդիական ալբոմը, «Whitney» անունով։ Ալբոմի առաջին չորս, «I Wanna Dance With Somebody (Who Loves Me)», «Didn't We Almost Have It All», «So Emotional», «Where Do Broken Hearts Go» երգերը «Billboard Hot 100» ամսագրում առաջին տեղերը զբաղեցրին։ «Billboard Hot 100»-ում յոթ հաջորդական սինգլերը դարձան համար մեկ հիթերը և Հյուսթոնը գերազանցեց The Beatles և Bee Gees խմբերի ռեկորդները (վեց սինգլ)։
Ալբոմը վաճառվել է մոտ 20 միլիոն օրինակով ամբողջ աշխարհում։ Շատ քննադատներ ասել են, որ ալբոմը շատ է նման նախորդին։
Ուիթնին ստացավ իր երկրորդ Գրեմմի մրցանակը, նույն՝ «Լավագույն փոփ երգչուհի» անվանակարգում, «I Wanna Dance with Somebody (Who Loves Me)» երգի համար և կատարեց իր երկրորդ՝ «The Moment of Truth» շրջագայութնունը։
Նույն, 1987 թվականին Հյուսթոնը ձայնագրեց «One Moment in Time» երգը Սեուլում 1988 թվականի ամառային օլիմպիական խաղերի համար։ Երգը դարձել է Հյուսթոնի ամենահայտնի և սիրված երգերից մեկը։ ԱՄՆ-ի ազգային հիթ-շքերթում երգը գրավեց 5-րդ հորիզոնականը, իսկ Մեծ Բրիտանիայի և Գերմանիայի հիթ-շքերթներում զբաղեցրեց առաջին հորիզոնականները։
Welcome Home Heroes
1991 թվականին Հյուսթոնը հանդես եկավ անվճար համերգով, որը տեղի ունեցավ Նորֆոլկում, Վիրջինիա նահանգում։ Համերգը կազմակերպվեց Իրաք-քուվեյթական պատերազմում կռվող զինվորների և նրանց ընտանիքների համար։ Հետո Հյուսթոնը ձեռնամուխ եղավ "I'm Your Baby Tonight" համաշխարհային շրջագայությանը։
I'm Your Baby Tonight
1990 թվականի նոյեմբերին թողարկվեց երգչուհու երրորդ ստուդիական ալբոմը՝«I'm Your Baby Tonight»: Ալբոմում ներառված են բալլադներ («All The Man that I Need», «After We Make Love», «Miracle» և այլն) և պարային երգեր («I'm Your Baby Tonight», «Anymore», «I'm Knockin'» և այլն)։ Ալբոմի վրա աշխատել են այնպիսի արտիստներ, ինչպիսիք են Սթիվի Ուանդերը, Լյութեր Վանդրոսը, Էլ Էյ Ռեյդը և Բեյբիֆեյսը։ «Billboard 200»-ում ալբոմը զբաղեցնում է երրորդ հորիզոնականը։ Ամբողջ աշխարհում այն վաճառվում է տասը միլիոն օրինակով։ Չնայած նրան, որ ալբոմը վաճառվեց ավելի վատ քան նախորդ երկուսը, այն ստացավ քննադատների համակրանքը։
«Star Spangled Banner»
1991 թվականի հունվարի 27-ին Հյուսթոնը կատարեց ԱՄՆ պետական օրհներգը «Տամպա» մարզադաշտում Super Bowl-ի ժամանակ։ Երգը ձայնագրվեց և մտավ U.S. Hot 100 հիթ-շքերթի թոփ-20, և Հյուսթոնը դարձավ առաջին արտիստը, որի կատարմամբ պետական օրհներգը հիթ է դարձել։
My Love Is Your Love
1998 թվականի նոյեմբերին թողարկվում է չորրորդ (եթե, չհաշվենք 3 սաունդթրեք ալբոմները) ստուդիական ալբոմը My Love Is Your Love անվանմամբ: Ի սկզբանե ալբոմը նախատեսված էր լավագույն հիթերն ընդգրկելու համար, սակայն պարզվեց, որ բավականին նոր երգեր կան լիարժեք ալբոմի համար։ Ալբոմի «Heartbreak Hotel», «My Love Is Your Love» և «It’s Not Right But It’s OK» երգերը մտան Billboard ամսագրի թոփ-5, և դարձան միջազգային հիթեր։
Մրայա Քերիի հետ կատարած «When You Believe» (Հայ. «Երբ Հավատում Ես») դուետը («Եգիպտոսի արքայազնը» մուլտֆիլմից) նույնպես ընդգրկվեց ալբոմի մեջ և դարձավ համաշխարհային հիթ։
1999 թվականին Ուիթնին մասնակցեց Divas Live '99 համերգին Լաս Վեգասում, Թինա Թերների, Շերի, Մերի Ջեյ Բլայջի և այլոց հետ։ Նույն թվականին տեղի ունեցավ Հյուսթոնի My Love Is Your Love համաշխարհային շրջագայությունը։
2000 թվականին, «It’s Not Right But It’s OK» երգի համար Ուիթնին ստացավ «Գրեմմի», «Լավագույն Ռիթմ ընդ բլյուզ երգչուհի» անվանակարգում։
1999 թվականին, հարցազրույցներից մեկում Հյուսթոնն ասաց, որ ալբոմից առավել շատ հավանում է «You'll Never Stand Alone» երգը։
Whitney: The Greatest Hits
2000 թվականի մայիսին թողարկվում է լավագույն հիթերի հավաքածու, Whitney: The Greatest Hits անունով։ Ալբոմում ընդգրկվեցին Ուիթնիի լավագույն հիթերը սկսած 1985 թվականից։ Ընդգկվեցին հայտնի բալլադներ 80-ականներից և 90-ականներից, երգերի ռեմիքս տարբերակներ, ինչպես նաև դուետներ հայտնի արտիստների հետ, որոնք են՝ «Could I Have This Kiss Forever» (Էնրիքե Իգլեսիասի հետ), «Same Script, Different Cast»(Դեբորա Կոքսի հետ) և «If I Told You That»(Ջորջ Մայքլի հետ)։
Ալբոմի մեջ են մտնում նաև երեք երգեր, որոնք երբեք չէին թողարկվել որևէ ալբոմում։ Դրանք են «One Moment In Time», «The Star Spangled Banner» և «If You Say My Eyes Are Beautiful»(Դուետ Ջերմեյն Ջեքսոնի հետ իր 1986 թվականի Precious Moments ալբոմից) երգերը։
Ամբողջ աշխարհում ալբոմը վաճառվեց 10 միլիոն օրինակով։
2001 թվականին Ուիթնին ստորագրեց երաժշտության պատմության մեջ ամենամեծ պայմանագրերից մեկը Arista և BMG ընկերությունների հետ։ Նա երկարաձգեց իր պայմանագիրը 100 միլիոն դոլլարով, 6 նոր ալբոմների թողարկման համար։ Հետո նա ելույթ ունեցավ Մայքլ Ջեքսոնի սոլո կարիերայի 30 ամյակին նվիրված համերգում, որտեղ նրա չափազանց նիհար լինելը պատճառ դարձավ թմրադեղերից կախվախության մասին լուրերի տարածման։ Նրա հրապարակախոսն ասաց, որ Հյուսթնը սթրես էր տանում, ընտանեկան վատ վիճակի պատճառով, և երբ նա սթրեսի մեջ է, չի ուտում։ Նախատեսված էր, որ Ուիթնին ևս մեկ ելույթ պետք է ունենար, բայց նա հրաժարվեց։ Շաբաթներ անց սեպտեմբերի 11-ի ահաբեկչական հարձակումներից հետո, Հյուսթոնը վերաթողարկում է ԱՄՆ ազգային հիմնի իր հայտնի կատարումը։
Just Whitney...
2002-ի դեկտեմբերին Հյուսթոնը թողարկում է իր հինգերորդ ստուդիական՝ Just Whitney... ալբոմը։ Ալբոմի պրոդյուսինգով զբաղվել են Ուիթնիի ամուսինը՝ Բոբբի Բրաունը, Միսսի Էլլիոթը, Բեյբիֆեյսը, Էլ Էյ Ռիդը և այլք։ Billboard 200 չարթում ալբոմը զբաղեցրեց 9-րդ հորիզոնականը։ Ալբոմի թողարկումից հետո առաջին շաբաթվա վաճառքները ամենաբարձրն էին ալբոմներից, որոնք Հյուսթոնը երբևէ թողարկել էր։
Կոմերցիոն առումով ալբոմը հաջողված չէր։ Քննադատները ալբոմը բարձր չգնահատեցին։ Պտտվում էին լուրեր Հյուսթոնի թմրադեղերից կախվածության մասին։
Հյուսթոնը 2002 թվականին ալբոմին աջակցելու համար տալիս է հարցազրույց Դայան Սոյերին, որտեղ խոսում է թմրադեղերից կախվածության մասին բամբասանքների մասին։ Թմրադեղերի օգտագործման մասին հարցին նա պատասխանեց. «Առաջին հերթին, եկեք մի բան լավ հասկանանք։ Կրեկը էժան է։ Ես շատ գումար եմ վաստակում կրեկ ծխելու համար։ Լավ հասկացե դա, լա՞վ։ Մենք կրեկ չենք օգտագործում։ Մենք դա չենք անում։ Կրեկը կործանումն է»։ Այդ արտահայտությունը Կիտ Հարինգի որմնանկարից էր, որը ստեղծվել էր 1986 թվականին 128-րդ փողոցի և 2-րդ պողոտայի գնդակի խաղահրապարակում։ Հյութոնն, այնուամենայնիվ, խոստովանում էր այլ թմրադեղերի օգտագործումը, այդ թվում, կոկաինի։
One Wish: The Holliday Album
2003 թվականի հունիսին Հյուսթոնը մեկնում է Իսրայել։ Այդ ժամանակ նա ասել է. «Ես երբեք ինձ այսպես չեմ զգացել որևէ երկրում։ Ես ինձ տանն եմ զգում։ Ես լավ եմ զգում»։
2003 թվականի վերջին Հյուսթոնը թողարկում է իր առաջին Սուրբ Ծննդյան ալբոմը, One Wish: The Holiday Album: Ալբոմում ընդգրկված էին ավանդական Սուրբ Ծննդյան երգեր։ Ալբոմի պրոդյուսինգով զբաղվել են ինքը՝ Ուիթնին, Մերվին Ուորրենը և Գորդոն Չեմբերսը։ 2004 թվականին Հյուսթոնը համերգային շրջագայություններով մեկնում է Եվրոպա, Մերձավոր Արևելք, Ասիա և Ռուսաստան։ 2004 թվականի սեպտեմբերին նա անակնկալ ելույթ ունեցավ World Music Awards երաժշտական մրցանակաբաշխության ժամանակ որպես հարգանքի տուրք իր վաղեմի ընկեր Քլայվ Դեվիսին, կատարելով իր հայտնի I Believe In You And Me և I Will Always Love You երգերը։ Շոուից հետո, Հյուսթոնն ու Դեվիսը հայտարարեցին, ստուդիա գնալու և նոր ալբոմի վրա աշխատելու ծրագրերի մասին։
2004 թվականի սկզբին Հյուսթոնն ու իր ամուսինը՝ Բոբբի Բրաունը նկարահանվեցին իրենց ռեալիթի շոուում, Being Bobby Brown-ում։ Նկարահանվում է 11 սերիա, որից հետո Հյուսթոնը հրաժարվում է այլևս նկարահանվել։
I Look To You
Ալբոմը ստացել է դրական արձագանքներ երաժշտական քննադատների կողմից, զբաղեցրել է առաջին հորիզոնականը Billboard 200-ում։ Այն ռեկորդային էր Հյուսթոնի համար թողարկումից հետո առաջին շաբաթվա վաճառքների քանակով (305,000 օրինակ)։ Այս ռեկորդով I Look To You-ն գերազանցեց Just Whitney...-ի ռեկորդը։ 1992-ի The Bodyguard ալբոմից հետո, I Look To You-ն առաջինն էր, որը համար մեկը դարձավ Միացյալ Նահանգներում։ Այն դարձավ Ուիթնիի չորրորդ չարթերում բարձր հորիզոնականներ ունեցող ալբոմը՝ պահելով նրան ամենաշատ շաբաթներ առաջին տեղում մնացած երգչուհի։
Ալբոմի առաջին սինգլը «I Look To You»-ն է: Million Dollar Bill (Միլիոն դոլարանոց թղթադրամ) երգը համաշխարհային հիթ է դարձել։ Nothin' But Love (Ոչինչ, բացի սիրուց) անվանումը դարձել է Հյուսթոնի 2009-2010 թվականների համաշխարհային շրջագայության խորագիրը։ Ալբոմում ներառված է Like I Never Left (Ասես երբեք չեմ հեռացել) երգը, որը դուետ է Էյքոնի հետ։
Հյուսթոնը նաև գրել է մի քանի երգ ալբոմի համար (Like I Never Left (Ասես երբեք չեմ հեռացել), I Didn't Know My Own Strength (Ես չգիտեի իմ սեփական ուժը) և I Got You(Ես ունեմ քեզ))։
2010-ական թվականներ
2009 թվականի դեկտեմբերին սկսվեց Հյուսթոնի Nothing, But Love համաշխարհային շրջագայությունը և շարունակվեց մինչև 2010 թվականի հունիս։ Հյուսթոնը համերգային ծրագրերով ներկանացել է Ասիայում, Եվրոպայումև Օվկիանիայում։ Առաջին համերգը Մոսկվայում էր, Ռուսաստանում (դեկտեմբերի 9, 2009), վերջինը Մանչեստրում, Անգլիայում (հունիսի 17, 2010)։ Հյուսթոնը համերգների ընթացքում կատարել է ինչպես հին սիրված երգեր, այնպես էլ երգեր նոր ալբոմից։ Շրջագայությունը 2010 թվականի 34-րդ ամենաշատ շահույթ բերածն էր (36 միլիոն դոլարից շատ)։
Այնուամենայնիվ շրջագայությունը հաջողված չէր։ Քննադատները բացասական էին արտահայտվում Հյուսթոնի ձայնի մասին։ Ավստրալիայում համերգի ժամանակ որոշ մարդիկ համերգի ավարտին չսպասելով հեռացել են։ Հյուսթոնին քննադատում էին ձայնի խռպոտության համար։ Նաև բացասաբար էին անդրադառնումnւմ I Will Always Love You երգի կատարումը դադարեցնելուն՝ ջուր խմելու նպատակով։
"The Bodyguard" («Թիկնապահը»)
1992 թվականի նոյեմբերին Հյուսթոնը Քևին Քոսթների ընկերակցությամբ նկարահանվեց Միք Ջեքսոնի «Թիկնապահը»(անգլ.`The Bodyguard) ֆիլմում։ Ֆիլմը պատմում է հաջողակ սուպերաստղի և նրա թիկնապահի ռոմանտիկ հարաբերությունների մասին։
Հյուսթոնը ֆիլմի համար կատարել է վեց երգ, որոնցից ամենահայտնին, և, կարելի է ասել, նրա ամենասիրված երգը, քանթրի երգչուհի Դոլլի Փարթոնի «I Will Always Love You»(հայ.` «Ես Միշտ սիրելու եմ քեզ») երգի քավերն է։ Մյուս երգերն են՝ «I Have Nothing»(հայ.` «Ես Ոչինչ Չունեմ»),«I’m Every Woman»(հայ.` «Ես Յուրաքանչյուր կինն եմ»), «Run To You»(հայ.` «Վազել Դեպի Քեզ»),«Queen of the Night»(հայ.` «Գիշերվա թագուհին»),«Jesus Loves Me»(հայ.` «Հիսուսը Սիրում է Ինձ»):
Ուիթնի Հյուսթոնն ունեցավ չտեսնված հաջողություն։ «I Will Always Love You» երգը Հյուսթոնի կատարմամբ 14 շաբաթ անընդմեջ մնաց Billboard Hot 100-ի առաջին հորիզոնականում։ Սինգլը մինչև հիմա մնում է ամենավաճառվածը։
"Waiting to Exhale"(«Սպասելով արտաշնչելուն»)
1995 թվականի դեկտեմբերին էկրան է դուրս գալիս Ֆորեսթ Ուիթակերի«Waiting to Exhale» ֆիլմը, Ուիթնի Հյուսթոնի, Անջելա Բասետի, Լելա Ռոխոնի և Լորետտա Դիվայնի մասնակցությամբ։ Ֆիլմի համար Հյուսթոնը կատարել է «Exhale (Shoop Shoop)» երգը, որը միանգամից #1 հիթ է դարձել։
Հյուսթոնը նաև կատարել է «Why Does It Hurt So Bad» և «Count On Me»(Դուետ Սի Սի Ուայնանսի հետ) երգերը ֆիլմի համար։
"The Preacher’s Wife"(«Հոգևորականի կինը»)
1996 թվականին նկարահանվում է Պեննի Մարշալի «The Preacher’s Wife»' ֆիլմը Ուիթնի Հյուսթոնի և Դենզել Վաշինգտոնի մասնակցությամբ։ Սաունդթրեկ ալբոմից հայտնի հիթեր են` «I Believe in You and Me», «Step by Step» և «I Love The Lord»:
"Cinderella"(«Մոխրոտիկը»)
1997 թվականին Ուիթնին կատարում է Մոխրոտիկի կնքամոր դերը հայտնի հեքիաթի վրա հիմնված Ռոբերտ Իսկովի «Մոխրոտիկը» ֆիլմում։ Հյուսթոնին ընկերակցում էր Բրենդի Նորվուդը (մոխրոտիկ)։
Ուիթնի Հյուսթոնը կատարել է There's Music In You երգը։ Կատարել և նաև դուետ Բրենդիի հետ։
"Sparkle"(«Սփարքլ»)
2012 թվականին Ուիթնին կատարել է Էմմա Անդերսոնի դերը Սալիմ Ակիլի «Սփարքլ» ֆիլմում։ Ֆիլմը 1976 թվականի նույնանուն ֆիլմի ռեմեյք է։ Հյուսթոնը ֆիլմի համար կատարել է His Eye Is On The Sparrow գոսպել երգը։
Ուիթնին խաղում է մի խիստ մոր դեր, ով նախկինում երգչուհի է եղել, սակայն չի ցանկանում, որ իր դուստրը (Սփարկլը) գնա այդ ճանապարհով։
Այս դերը դարձավ վերջինը լեգենդար դերասանուհու և երգչուհւ համար։ Ֆիլմի պրեմիերան տեղի է ունեցել 2012 թվականի օգոստոսի 17-ին։ Ցավոք, նա չապրեց մինչև ֆիլմի պրեմիերան՝ մահանալով նույն թվականի փետրվարի 11-ին։
Արտաքին հղումներ
Կատեգորիա:Ամերիկացի երգչուհիներ Կատեգորիա:Ամերիկացի մեցցո-սոպրանոներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Գինեսի գրքի ռեկորդակիրներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի պրոդյուսերներ Կատեգորիա:Brit Awards մրցանակի դափնեկիրներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:«Էմմի» մրցանակի դափնեկիրներ
Հովսեփ Տեր-Աստվածատրյան
Հովսեփ Անդրեյի Տեր-Աստվածատրյան, հայ խորհրդային հիդրոէներգետիկ։
Կենսագրություն
Ավարտել է Պետերբուրգի հաղորդակցության ճանապարհների ինժեներների ինստիտուտը (1912)։ 1913-1921 թվականներին աշխատել է Միջին Կովկասյան, Ուրալ-Մոլ-Իլեցկ, Ռյազան-Ուրալ երկաթուղիների, մի շարք կամուրջների ու օբյեկտների շինարարությունում։ 1922-1925 թվականներին եղել է Շիրակի ոռոգման ջրանցքի և Լենինականի հէկի շինարարության պետը և գլխավոր ինժեները, 1925-1927 թվականներին՝ ՀԽՍՀ ջրային տնտեսության վարչության գլխավոր ինժեները։ 1927 թվականից եղել է Զորագետի և Քանաքեռի հէկերի շինարարության գլխավոր ինժեները, այնուհետե՝ պետը։ Տեր-Աստվածատրյանի ղեկավարությամբ, ԽՍՀՄ-ում առաջինը, Զորագետի հէկի շինարարությունում իրականացվել են բարդ հիդրոտեխնիկական կառույցների (ճնշումային թունել, ավտոմատ գլանային փակաղակ և այլն) շինարարությունն ու գործարկումը։ Ղեկավարել է Սևան-Հրազդան կասկադի հէկերի նախագծերի կազմման, Սևանի և Գյումուշի հէկերի շինարարության նախապատրաստական աշխատանքները, ինչպես նաե Սևանա լճի ջրերի օգտագործման նախագիծը (1931)։ Տեր-Աստվածատրյանը կազմակերպել է և առաջինը գլխավորել Կառուցվածքների ԳՀԻ-ն (այժմ՝ Շինարարության և ճարտարապետության ինստիտուտ) ու «Հիդրոէլեկտրանախագիծ» (այժմ՝ «Հիդրոնախագիծ») բաժանմունքը։ Տեր-Աստվածատրյանը Հայաստանում հիդրոտեխնիկայի և հիդրոէներգետիկայի դպրոցի հիմնադիրներից է։ Եղել է ԽՍՀՄ Կենտգործկոմի անդամ։
Պարգևներ
Պարգևատրվել է Լենինի, Աշխատանքային կարմիր դրոշի 2 շքանշաններով։
Վեներա Անադիոմենա (նկար, Էնգր)
«Վեներա Անադիոմենա» (Vénus anadyomène), ֆրանսիացի նկարիչ, 19-րդ դարի եվրոպական ակադեմիզմի խոշոր ներկայացուցիչ, փայլուն դիմանկարիչ Դոմինիկ Էնգրի նկարներից։ Կտավը հեղինակը վրձնել է 1808 թվականին։ Յուղաներկով կտավի չափերն են՝ 163 × 92 սմ։ Այսօր «Վեներա Անադիոմենա» ստեղծագործությունը պահպանվում և ցուցադրվում է Կոնդե թանգարանում (Շանտիյի, Ֆրանսիա)։
Հովսեփ Տեր-Աստվածատրյան
Հիշատակ
Տեր-Աստվածատրյանի անունն է կրում Քանաքեռի հէկը։
Վեներա Անադիոմենա (նկար, Էնգր)
Ստեղծման պատմություն
Դոմինիկ Էնգրը այս կտավը սկսեց վրձնել 1808 թվականին և կոչեց «Վեներան էրոսների հետ»։ Նկարը ստեղծվել է Իտալիայի մայրաքաղաքում գտնվելու տարիներին, երբ առաջին անգամ էր գտնվում Հռոմի Ֆրանսիական ակադեմիայում որպես կրթաթոշակ ստացող նկարիչ։ Երկարաձիգ տեսք ունեցող ստեղծագործությունը գրեթե մարդաբոյ է (163 × 92 սմ)։ «Վեներա Անադիոմենա» նկարը համարյա քառասուն տարի չէր վաճառվում, որովհետև ցանկացողներ ընդհանրապես չկային։ Հեղինակի խոսքերով նկարի էսքիզը «հիացրել է բոլորին»։ Ըստ ֆրանսիացի գեղանկարչության քննադատ Ավգուստ Ալեքսանդր Շառլ Բլանի էսքիզը Էնգրի հռոմեական արվեստանոցում տեսել է ֆրանսիացի գեղանկարիչ Թեոդոր Ժերիկոն՝ 1817 թվականին և հիացել է։
Հովսեփ Տեր-Աստվածատրյան
Ծանոթագրություններ
Կատեգորիա:Հայ ճարտարագետներ
Վեներա Անադիոմենա (նկար, Էնգր)
Ստեղծման պատմություն
Սակայն էսքիզը անընդհատ մեծ կտավին հանձնելու աշխատանքները Դոմինիկ Էնգրը հետաձգում էր ։ Հայտնի է, որ 1823 թվականին հեղինակը կրկին փորձել է աշխատել իր «Վեներա Անադիոմենա» ստեղծագործության վրա ու, կրկին, հետաձգել է այն ։
Դոմինիկ Էնգրը նկարն ավարտեց 1848 թվականին Փարիզում Բենժամին Դելեստրի խնդրանքով։ Նկարի վրա աշխատելու ժամանակահատվածը համընկավ ֆրանսիական հեղափոխության իրադարձություններին։
Ավարտելուց հետո Դելեստրը հրաժարվեց գնել «Վեներա Անադիոմենա» ստեղծագործությունը այն պատճառով, որ Վեներայի ծնկներից մեկը նկարված էր անճշտությամբ։ Սակայն, նույն տարում Էնգրը վաճառեց կտավը Ֆրեդերիկ Ռեյզեին, ով այդ տարիների Լուվրի թանգարան ի նկարների բաժնի հոգաբարձուն էր։ Նկարը ցուցադրության հանվեց Համաշխարհային ցուցահանդեսին, որը կայանում էր 1855 թվականին Փարիզում։ Ռեյզեի հավաքածուի հետ միասին «Վեներա Անադիոմենա» նկարը 1879 թվականին գնեց Լուի Ֆիլիպի որդին՝ դուքս Հենրիխը։
Սյուժե
Նկարի հիմքում ընկած է Հին Հունաստանի դիցաբանական մի պատում։ Հին հույն  նշանավոր գրող Հեսիոդոսն իր « Թեոգոնիա » գրքի մեջ պատմում է, որ երբ Կրոնոսը ամորձատել է Ուրանոսին, ծով է թափվել նրա սերմնաբջիջներն ու արյունը։ Արդյունքում ձևավորված սպիտակ փրփուրներից ծնվել է երկնքի և ծովի դուստր ԱփրոդիտեՎեներա Անադիոմենան ։
Կոմպոզիցիա
Նկարի կենտրոնում պատկերված Վեներան, ով դուրս է գալիս ծովից, առանձնանում է մուգ կապույտ երկնքի և առավել մուգ գույնի ծովի ջրերի ֆոնից։ Էրոսներից մեկը համբուրում է Վեներայի ոտքը, մյուսը գրկել է ձախ ծունկը, երրորդը հայելին է պարզել Վեներային, չորրորդը նետահարում է հեռվում նշմարվող Նայադներին։ Էրոսների խումբը, որոնք աստվածուհու ոտքերի մոտ են, ինչպես նաև նրանց ձեռքի առարկաները հիշեցնում են ծովային խեցու ուրվագծեր, քանի որ, ըստ լեգենդի, Վեներան ծնվել է հենց երկփեղկանի խեցու մեջ ։ «Վեներա Անադիոմենա նկարի կոմպոզիցիան բրգաձև է, որի հավասարակշռությունը պահպանվում է շնորհիվ հորիզոնի գծի, որը գրեթե հավասար կիսում է ստեղծագործությունը երկու հատվածների։ Նկարի երկու կողմերը սուրանկյուն եռանկյունիներ են, որոնց շնորհիվ դիտողները հայացքը հառում են աստվածուհի Վեներային։
Արտաքին հղումներ
Կատեգորիա:1848 նկարներ Կատեգորիա:Դոմինիկ Էնգրի նկարներ Կատեգորիա:Կոնդե թանգարանի նկարներ Կատեգորիա:Մերկ կանանց պատկերով նկարներ Կատեգորիա:Ֆրանսիայի արվեստ Կատեգորիա:Դիցաբանություն Կատեգորիա:Աֆրոդիտեն կամ Վեներան գեղանկարչության մեջ
Հիթքոութ Ուիլյամս
Հիթքոութ Ուիլյամս (Heathcote Williams, ), անգլիացի գրող, դերասան, դրամատուրգ, քաղաքական ակտիվիստ։
Կենսագրություն
Ծնվել է 1941 թվականին փաստաբանի ընտանիքում։ Ավարտել է Իթըն քոլեջը, անունը հոր պատվին փոխել է Հիթքոութ։
Առաջին գիրքը («Զեկուցողներ») հրատարակել է 1964 թվականին։ 10 տարի անց այն ադապտացրել է թատերական ներկայացման համար։ Նրա անդրանիկ պիեսը AC/DC (1970), որն առաջին անգամ բեմադրվել Է Թագավորական արքունի թատրոնում, հանդիսանում է զարգացող պատժիչ հոգեբուժության քննադատությունը, իր մեջ ներառում է միայն 1960-ական թվականների այլընտրանքային հասարակության քողարկված նուրբ քննադատությունը։
Ուիլյամսը քաղաքական և սոցիալական թեմաներով բանաստեղծություններ է գրել։ Բրիտանացի պատմաբան և գրող Ֆիլիպ Հոարի կարծիքով՝ Ուիլյամսի «Falling for the Dolphin and Whale Nation» բանաստեղծությունը դարձել է «Կետորսության միջազգային արգելքի օգտին ամենահզոր փաստարկը»։ Հիտքոութը հորինել է «փաստավավերագրական բանաստեղծությունների» իր ժանրը։ 1979 թվականին երգչուհի Մարիաննա Ֆեյթֆուլի «Broken English» ալբոմի Why Do Do It? երգի բառերը հեղինակել է Ուիլյամսը ։ 1994 թվականին Ջուլիան Քոուպը թողարկել է Autogeddon ալբոմը՝ ոգեշնչված Հիթքոութ Ուիլյամսի համանուն բանաստեղծությամբ ։
Բացի դրամատուրգ և սցենարիստ լինելուց Ուիլյամսը նկարահանվել է մի քանի հայտնի անկախ և հոլիվուդյան ֆիլմերում՝ ներառյալ «Փոթորիկ», «Ամպրոպային երկուշաբթի», «Օռլանդո», «Բրաունինգի տարբերակը», «Ալիսան հրաշքների աշխարհում», «Հիմնական բնազդ 2», «Էմբերի քաղաքը։ 1993 թվականին Every Time I Cross the Tamara I Get into Trouble ֆիլմում Ալ Պաչինոն կատարել է Հիթքոութ Ուիլյամսի երկրպագուի դերը ։
Անձնական կյանք
Ուիլյամսը ապրել է Օքսֆորդում իր վաղեմի գործընկեր, պատմաբան Դիանա Սթարի հետ։ Նրանք ունեն երկու դուստր։ Նախորդ ամուսնությունից Ուիլյամսն ունի որդի՝ Չարլին՝ Փոլի Սեմսոնի հետ արտաամուսնական կապից ծնված։
1994 թվականին Սամսոնի ամուսինն է դարձել երաժիշտ Դեյվիդ Գիլմորը, որը դարձել է Չարլի խորթ հայրը ։
Մահ
Ուիլյամս Հիթքոութը մահացել է 2017 թվականի հուլիսի 1-ին Օքսֆորդում, 75 տարեկան հասակում կարճատև հիվանդությունից հետո ։
Արտաքին հղումներ
Կատեգորիա:Բրիտանացի դերասաններ Կատեգորիա:Անգլիացի գրողներ Կատեգորիա:Անգլիացի դրամատուրգներ Կատեգորիա:Անգլիացի սցենարիստներ Կատեգորիա:Անգլիացի քանդակագործներ Կատեգորիա:Բանաստեղծներ այբբենական կարգով Կատեգորիա:Բրիտանացի բանաստեղծներ Կատեգորիա:Բրիտանացի դրամատուրգներ Կատեգորիա:Անգլիացի բանաստեղծներ Կատեգորիա:Անգլիացի դերասաններ
Կոնստրուկտիվ մաթեմատիկա
Կոնստրուկտիվ մաթեմատիկան տալիս է լուծում այն խնդիրներին, երբ անհրաժեշտ է գտնել մաթեմատիկական խնդիր, որպեսզի ապացուցես, որ այն կա։
Լայն իմաստով՝ այն մաթեմատիկական ուղղությունների համախումբ է, որոնք չեն հիմնվում անվերջ բազմությունների տեսության վրա և որպես հիմք ընդունում են ավելի կոնկրետ ֆիզիկական իմաստ ունեցող մաթեմատիկական գաղափարներ և եղանակներ։ Այս իմաստով կոնստրուկտիվ մաթեմատիկան ընդգրկում է ինտուիցիոնիզմը և մի քանի այլ ուղղություններ։
Նեղ իմաստով՝ կոնստրոկցիոն մաթեմատիկայի ուղղություն, որը հիմնվում է ալգորիթմի ճշգրտված գաղափարի վրա։ Կոնստրոկցիոն մաթեմատիկայի ստեղծման գաղափարը տվել է Լ. է. Բրաուերը (1907—1908), նրա ձևավորումը կապված է Թ. Սկոլեմի, Կ. Դյոդելի, Ա. Չյորչի, Ա. Թյուրինգի, է. Պոստի, Ս. Կ. Կլինիի, հետագայում Ա. Ա. Մարկովի և Ն. Ա. Շանինի հետազոտությունների հետ։
Կոնստրուկցիոն մաթեմատիկայում դիտարկվում են միայն կոնստրուկտիվ օբյեկտներ, որոնք կառուցվում են վերջավոր քանակությամբ տարրական մասերից կառուցման որոշակի եղանակների միջոցով (օրինակ, բնական թվերը, կոնտակտային սխեմաները, հաշվողական մեքենաների ծրագրերը)։ Ավանդական ձևով սահմանված իրական թվերը, ընդհանրապես ասած, չեն կարող ներկայացվել որպես կոնստրուկտիվ օբյեկտներ։ Այդ օբյեկտների ձևափոխությունները, հատկությունները, հարաբերությունները սահմանվում են ալգորիթմների միջոցով։
Կոնստրուկտիվ օբյեկտների մասին ասույթները ձևավորվում են և ապացուցվում կոնստրուկտիվ տրամաբանության եղանակներով։ Նշված սկզբունքներով հաջողվել է կառուցել զանազան կոնստրուկտիվ տեսություններ՝ կոնստրուկտիվ թվաբանությունը, անալիզը, տոպոլոգիան, հանրահաշիվը, ֆունկցիոնալ անալիզը և այլն։ Կոնստրուկտիվ քննարկումը հնարավորություն է տալիս նոր տեսանկյունից դիտարկել նշված մաթեմատիկական տեսությունների հիմնական գաղափարները և փաստերը, հայտնաբերել և ընդհանրացնել այն դրույթները, որոնք նշում են կոնկրետ հաշվարկումների կատարման հնարավորությունը և այս պատճառով հատուկ նշանակություն ունեն կիրառումների համար։ Արդի կոնստրուկտիվ մաթեմատիկայի արդյունքները ցույց են տալիս զգալի տարբերությունը կոնստրոկտիվ մաթեմատիկայի տեսությունների և ավանդական ոչ կոնստրուկտիվ մաթեմատիկայի համապատասխան տեսությունների միջև։
Կատեգորիա:Իմացաբանություն Կատեգորիա:Մաթեմատիկայի փիլիսոփայություն
Լևոն Ա
Լևոն Ա Ռուբինյան,, Կիլիկիայի Հայոց գահակալ իշխան (1129-1137)։ Կոստանդին Ա–ի որդին, Ռուբինյանների իշխանական տոհմից։
Կենսագրություն
Անտիոքի իշխան Բոհեմունդ Բ Անտիոքացու մահից հետո/ 1129-1130/ Անտիոքը կորցրեց իր ազդեցիկ դիրքը և մինչև 1136 թվականը ենթարկվեց Երուսաղեմի թագավոր Բալդուին Բ-ի, Ֆուլք Անժուացու և Եդեսիայի կոմս Ջոսլին Բ-ի հարձակմանը և դադարեց անկախ գործելու հնարավորությունից և հետևաբար մոռացավ Դաշտային Կիլիկիային տիրելու մասին ։ Միքայել Ասորու հաղորդմամբ Բոհեմունդ Բ-ի մահից մեկ տարի անց՝ 1130/1131, Դանիշմանյան Ղազին արշավանք է կատարում Կիլիկիա։ Ղազին նպատակ ուներ խափանելու Լևոն Ա-ի և Բյուզանդական կայսրության միջև կնքվող համաձայնությունները և Լևոն Ա-ին ներգրավել հակալատին և հակաբյուզանդական դաշինքի մեջ։ Ռուբինյանների և Դանիշմանյանների միջև կնքված հաշտությունը բավականին լուրջ դաշինք էր ընդդեմ Բյուզանդիայի։ Այս քայլով ևս մեկ անգամ Լևոնը ցույց էր տալիս, որ ինքը Բյուզանդիայի ստորական չէ։ Բացի այդ նա Դաշտային Կիլիկիայում տարածքներ է շնորհում Բյուզանդական կայսր Հովհաննես Բ Կոմնենոսի /1118-1143/ դեմ ապստամբած Իսահակ Կոմնենոսին ։
1129-1136 թվականները Կիլիկիայի իշխանապետությունը կենաց ու մահու կռիվ էր մղում Դանիշմանյան ամիրության, Իկոնիայի սելջուկյան սուլթանության, Բյուզանդական կայսրության դեմ։ Բախման հիմնական պատճառը Դաշտային Կիլիկիային տիրելն էր ու Լևոնն ինքն էլ արդեն չէր թաքցնում, որ դա է իր հիմնական նպատակը։ Նա ցանականում էր թոթափել բյուզանդական լուծը և իրեն անկախ հռչակել, ինչն էլ Միքայել Իտալիկոսին թույլ է տալիս նրան ինքնակոչ համարելու ։ Անտիոքում նոր իշխան հռչակված Ռայմոնդ Պուատիեն հասկանում է, որ զենքի ուժով չի կարող հաղթել Լևոն Ա-ին և նրան անարդարացի ձևով գերի է վերցնում։ Բյուզանդական կայսրությունը չէր կարող ձեռքերը ծալած նստել, քանի որ բացի երկու իշխանների միջև առկա խնդրից կար նաև մեկ այլ հանգամանք․ Անտիոքի իշխան Բոհեմունդ Բ-ի մահից հետո անտիոքցիները տարածաշրջան էին հրավիրել բյուզանդական կայսր Հովհաննես Բ Կոմնենոսին ։
Սակայն բյուզանդական զորքերի հարձակման սպառնալիքը ստիպում է Կիլիկիայի ու Անտիոքի իշխանապետություններին անհապաղ հաշտություն կնքել։ Լևոնը պարտավորվում է մուծել 60․000 դահեկան փրկագին և Մսիսը, Ադանան, և Սարվանդիքարը հանձնել Անտիոքի իշխանապետությանը ։ Նույն թվականին Լևոնը պարտության մատնեց Ռայմոնդին և վերստին գրավեց հիշյալ քաղաքները։ Բյուզանդիայի հարձակման սպառնալիքի պայմաններում, շուտով Լևոնը և Ռայմոնդը հաշտվեցին։
Մինչև Խաչակրաց 2-րդ արշավանքը՝ 1149/1150, Կիլիկիայում իշխանապետությունը դադարում է գոյություն ունենալուց։ Կիլիկիայի լեռնային շրջաններին տեր են դառնում Դանիշմանյան թուրքերը։ 1143 թվականին Բյուզանդական կայսրության կայսր Հովհաննես Բ Կոմնենոսը ռազմարշավ կազմակերպեց Կիլիկիա, որտեղ էլ կնքեց իր մահկանացուն ։ Նրան փոխարինած Մանուել Ա կայսրը /1143-1180/ նույնպես շարունակում էր մեծ ուշադրություն դարձնել Կիլիկիային, որին ցանկանում էին տիրել բոլոր հարևան պետությունները։
1138 թվականին սպանեցին գահաժառանգ Ռուբենին։ 1140-ական թվականներին Կոստանդնուպոլսում գերության մեջ վշտից վախճանվեց նաև Լևոնը։ Իսկ Թորոսը (Թորոս Բ) 1148 թվականի նախօրյակին կարողացավ փախչել գերությունից և վերականգնել Հայոց ընդհատված պետականությունը ։
Ծանոթագրություններ
Կատեգորիա:Ռուբինյաններ Կատեգորիա:Կիլիկյան Հայաստանի իշխաններ Կատեգորիա:Ռուբինյան արքայատոհմի ներկայացուցիչներ Կատեգորիա:12-րդ դարի հայեր Կատեգորիա:Վիքիպեդիա:ԵՊՀ ԻՄ հոդվածներ 2023 բարելավում
(5010) Ամենեմհեթ
(5010) Ամենեմհեթ (Amenemhet), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,714911 ա. մ., առավելագույնը մոտենում է 2,1625 ա. մ. հեռավորության վրա և հեռանում 3,2674 ա. մ. ։ Արեգակի շուրջ մեկ ամբողջական պտույտ է կատարում 1633,92 երկրային օրվա ընթացքում, իր ուղեծրով շարժվելով միջինում 0,220329 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,66° անկյուն։
Անվանում
Աստերոիդն իր անվանումն ստացել է ի պատիվ Եգիպտոսի Ամենեմհեթ III փարավոնի (մ․թ․ա 1844-1797)՝ 12-րդ դինաստիայից։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գևորգ Հակոբյան (երգիչ)
Գևորգ Ասատուրի Հակոբյան, հայ օպերային երգիչ։ ՀՀ վաստակավոր արտիստ (2011)։
Կենսագրություն
Գևորգ Հակոբյանը ծնվել է 1981 թվականին՝ Մեծամորում (Հայաստան)։ 1999-2004 թվականներին սովորել է Երևանի Կոմիտասի անվան պետական կոնսերվատորիայում՝ ՀԽՍՀ ժողովրդական արտիստ, պրոֆեսոր Սերգեյ Դանիելյանի դասարանում։ 2003 թվականից Երևանի Սպենդիարյանի անվան օպերայի և բալետի ազգային ակադեմիական թատրոնի առաջատար մեներգիչ է (բարիտոն)։ Առաջին անգան օպերային դերերգով հանդես է եկել Արմեն Տիգրանյանի «Անուշ» օպերայում՝ կատարել է Մոսիի դերերգը (2004 թվական)։ Հայ օպերային արվեստի պատմության մեջ դրամատիկ բարիտոնի երեք առանցքային դերերգերի ամենաերիտասարդ կատարողն է՝ Մոսի 23 տարեկանում, Դավիթ Բեկ 25 տարեկանում և Արշակ Բ 26 տարեկանում։ Երևանի օպերային թատրոնեում նա երգում է նաև Ալեկոյի, Էսկամիլոյի, Ամոնասրոյի և Բարոն Սկարպիայի դերերգերը։ 2008 թվականից հյուրախաղերով հանդես է գալիս աշխարհի լավագույն օպերային բեմերում, ինչպիսիք են՝ Հռոմի օպերային թատրոն, Հռոմի Կարակալա Ֆեստիվալ, Թեաթրո Լիրիկո թատրոն (Teatro Lirico di Cagliar), Պալերմոյի Մասիմո, Բոլոնիայի Կոմունալե, Վալենսիայի Լես Արտս, Պետերբուրգի Մարիինյան, Մոսկվայի Մեծ Թատրոն և այլն։ Համագործակցել է աշխարհահռչակ դիրիժորներ՝ Լորին Մաազել (Lorin Maaze l), Վալերի Գերգիև (Valery Gergiev), Միխայիլ Յուրովսկին, Ալեքսանդր Վեդերնիկով, Տուգան Սոխիև, Ռոբերտո Աբադո (Roberto Abbado ), Նիկոլա Լուիզոտի, Վալերիո Գալիի հետ, երգիչներ՝  Պլասիդո Դոմինգո, Մարիա Գուլեգինա, Լիաննա Հարությունյան, ռեժիսորներ՝  Ջանկարլո դել Մոնակո (Giancarlo del Monaco), Էյմունտաս Նեկրոշիուսը (Eimuntas Nekrošius) և շատ ուրիշների։
Հյուրախաղեր
Արտերկրում Հակոբյանի առաջին բեմելը կայացել է 2008 թվականին Իտալիայում Կալիարի քաղաքի Լիրիկո օպերային թատրոնում (Teatro Lirico di Cagliar) հանդես է եկել Նիկոլայ Ռիմսկի-Կորսակովի «Ասք Կիտեժ քաղաքի մասին» օպերայում՝ Ֆյոդոր Պոյարոկի դերերգով, Մոսկվայի Մեծ Թատրոնի կազմում, դիրիժոր՝ Ալեքսանդր Վեդերնիկով։ 2008 թվականին այդ նույն թատրոնում հանդես է եկել Եվգենի Օնեգինի դերերգով Չայկովսկու համանուն օպերայում, որը ղեկավարում էր Միխայիլ Յուրովսկին,  Ալֆիոյի (Մասկանիի «Գեղջկական ասպետություն» օպերա, 2009 թ.), Տոնիոյի (Լեոնկավալոյի «Պայացներ» օպերա, 2009թ.) և Բեսի դերերգերով (Չայկովսկու «Չերևիչկի» օպերա, դիրիժոր՝ Դոնատո Ռենզետտի,  2014 թ.)։
Գևորգ Հակոբյանի կարիերայում նշանակալից է եղել 20-րդ դարի լեգենդար դիրիժոր Լորին Մաազելի հետ համագործակցությունը, որի ղեկավարությամբ երգել է 20 ներկայացում՝ հանդես գալով Պուչչինիի «Մադամ Բատերֆլայ» օպերայում՝ Շարպլեսի, Մասկանյիի «Գեղջկական ասպետություն» օպերայում՝ Ալֆիոյի, Վերդիի «Աիդա» օպերայում՝ Ամոնասրոյի դերերգերով (2010 թվական, Սոֆիա Թագուհու արվեստների պալատ, Վալենսիա, Իսպանիա)։
2013 թվականի հունվար ամսին Գևորգ Հակոբյանը հրավիրվեց հանդես գալ որպես Պլասիդո Դոմինգոյի փոխարինող Ֆրանչեսկո Ֆոսկարիի դերերգում՝ Վերդիի «Երկու Ֆոսկարի» օպերայում, իսկ 2014 թվականի մարտ - ապրիլ ամիսներին Դոմինգոյի հետ երգել է Ջ.Վերդիի «Սիմոն Բոկանեգրա» օպերայում՝ կերտելով Պաոլո Ալբիանիի դերը (Սոֆիա Թագուհու արվեստների պալատ, Վալենսիա, Իսպանիա)։ Նա հանդես է եկել նաև մեծանուն դիրիժոր Վալերի Գերգիևի հետ՝ մասնակցելով «Շալյապինի անվան ХХХI օպերային փառատոն »-ի փակման գալա-համերգին, որտեղ ելույթ է ունեցել Մարիինյան թատրոնի առաջատար արտիստների և նվագախմբի հետ (2013 թվական Կազան, Ռուսաստան)։ Համերգն ուղիղ հեռարձակմամբ ցուցադրվել է ֆրանսիական «Mezzo» և ռուսական «Култура» հեռուստաալիքներով։
Հակոբյանի դեբյուտը Սանկտ Պետերբուրգի Մարիինյան թատրոնում կայացել է 2015 թվականի հուլիսին, նա հանդես է եկել Բարոն Սկարպիայի դերերգով, Պուչինիի «Տոսկա» օպերայում, որտեղ իր խաղընկերն էր աշխարհահռչակ, հայազգի սոպրանո Մարիա Գուլեգինան։ Այժմ Հակոբյանը Մարիինյան թատրոնի հրավիրյալ արտիստ է, որտեղ հանդես է գալիս Ամոնասրոյի, Սկարպիայի և Սիմոն Բոկանեգրայի դերերգերով։
2017 թ.-ին կայացավ Հակոբյանի առաջնախաղը Մոսկվայի Մեծ Թատրոնում՝ որպես Գրիգորի Գրյազնոյ, Ռիմսկի-Կորսակովի «Ցարի հարսնացուն» օպերայում։ 2018թ.-ին հանդես եկավ Չայկովսկու «Պիկովայա Դամա» օպերայի պրեմիերայում՝ Գրաֆ Տոմսկու դերերգեվ (դիրիժոր՝ Տուգան Սոխիև, ռեժիսոր՝ Ռիմաս Տումինաս)։ Իր առաջնախաղից հետո Հակոբյանը հաճախակի հրավիրվում է Մեծ Թատրոն նշված օպերաներում հանդես գալու համար։
2014 թվականից հանդես է գալիս նաև Գերմանիայում, Քիլի օպերային թատրոնում երգել է Շարպլես՝ Պուչինիի «Մադամ Բատերֆլայ» օպերայում, Կարլո Ջերարդ՝ Ջորդանոյի «Անդրեա Շենյե» օպերայում, Նաբուկո՝ Վերդիի համանուն օպերայում և Բարոն Սկարպիա՝ Պուչինիի «Տոսկա» օպերայում։ 2017 և 2019 թթ.-ին Շտուտգարտի Շտատսօպերայում հանդես է եկել որպես Գրաֆ Տոմսկի Չայկովսկու «Պիկովայա Դամա» օպերայում՝ երգելով 12 ներկայացում և որպես Սկարպիա։
Երգել է Հոնկ Կոնգի Մեծ թատրոնում (Hong Kong Cultural Centre, Grand Theatre)՝ Թուրինի օպերային թատրոնի (Teatro Regio di Torino ) կազմում ներկայացնելով Պաոլո Ալբիանի, Ջ.Վերդիի «Սիմոն Բոկանեգրա» օպերայում (դիրիժոր՝ Ռոբերտո Աբադո, 2016 թ., փետրվար)։
Հակոբյանը հանդես է եկել հետևյալ թատրոններում՝ Բոլոնիայի Տեատրո Կոմունալե (Բարոն Սկարպիա, դիրիժոր՝ Վալերիո Գալլի, ռեժիսոր՝ Դանիելե Աբադո), Հռոմի օպերային թատրոն (Սկարպիա, Տոնիո, Ալֆիո), Հռոմի Կարակալա Ֆեստիվալ (Նաբուկո), Շտուտգարտ Շտատսօպեր (Բարոն Սկարպիա, Գրաֆ Տոմսկի), Վալենսիաայի Սոֆիա Թագուհու արվեստների պալատ (Բարոն Սկարպիա, Տոսկա՝ Լիաննա Հարությունյան, դիրիժոր՝ Նիկոլա Լուիզոտի, ռեժիսոր՝ Դավիթ Լիվերմուր), Պալերմոյի Մասիմո թատրոն (Ալֆիո, Սանտուցա՝ Սոնիա Գանասսի, դիրիժոր՝ Ֆաբրիցիո Մարիա Կարմինատի)։
Աշխարհի տարբեր բեմերում աշխատել է այնպիսի մեծանուն ռեժիսորների հետ, ինչպիսիք են՝ Ջանկարլո դել Մոնակոն (Giancarlo del Monaco), Էյմունտաս Նեկրոշիուսը (Eimuntas Nekrošius), Մարիո Կորրադին (Mario Corradi), Իռկին Գաբիտովը, Վիլլի Լանդին (Willy Landin), Լորենցո Մարիանին (Lorenzo Mariani) և ուրիշներ։
Հակոբյանի ձայնը այսօր աշխարհում հազվադեպ հանդիպող դրամատիկ բարիտոն է, նա համարվում է վերդիական բարիտոն և իտալական օպերաների կատարման մեջ առանձնանում է հատկապես իր իտալական առոգանությամբ և երաժշտական մեկնաբանության իտալական ֆրազեջոյով։ Ռուսական օպերաների դրամատիկ բարիտոնի համար գրված կերպարների կերպման և մեկնաբանման մեջ նա նույնպես առաջատար է։ Այդ մասին են վկայում իտալական և ռուսական թատրոնների նրա բազմաթիվ հրավերները, երաժշտական քննադատների և հանդիսատեսի հիացական արձագանքները։
2010 թվականից Երևանի Կոմիտասի անվան պետական կոնսերվատորիայի վոկալ-տեսական ամբիոնում դասավանդում է դասական վոկալ։ 2015 թվականի մայիսին ստացել է դոցենտի կոչում  ։
Ձայնագրություններ
Հակոբյանը առաջինն է դասական կատարողներից, ով 2015թ-ին թողարկեց «Հայ դասական ռոմանսներ» խորագրով ձայնասկավառակ, որտեղ ընդգրկված են Ռոմանոս Մելիքյանի, Էդուարդ Միրզոյանի, Վաղարշակ Կոտոյանի, Առնո Բաբաջանյանի ստեղծագործությունները ՝ նվագախմբի նվագակցությամբ։
2008 թվականին Հակոբյանը, Մոսկվայի Մեծ Թատրոնի կազմով, Լիրիկո թատրոնում (Teatro Lirico di Cagliar) նկարահանվել է Ռիմսկի Կորսակովի «Ասք Կիտեժ քաղաքի մասին» օպերայում, որտեղ նա կատարել է Ֆյոդոր Պոյարոկի դերը։
Արտաքին հղումներ
Կատեգորիա:Հայ երգիչներ Կատեգորիա:1981 ծնունդներ Կատեգորիա:Հուլիսի 31 ծնունդներ Կատեգորիա:Մեծամոր քաղաքում ծնվածներ Կատեգորիա:ՀՀ վաստակավոր արտիստներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայ օպերային երգիչներ
Տեղեկագիր Հայաստանի շինարարների միության
Պատմություն
Լույս է տեսնում 1996 թվականից Երևանում։ Խմբագիրներ՝ Անահիտ Սարգսյան, Անահիտ Պողոսյան, Յուրի Սաֆարյան (2011 թվականից)։
Տպագրում է գիտական հոդվածներ, քաղաքաշինության ոլորտին առնչվող օրենսդրական և ենթաօրենսդրական փաստաթղթեր, տեղեկատվական և այլ նյութեր (հայերեն, ռուսերեն, անգլերեն)։
Արտաքին հղումներ
Կատեգորիա:Հայկական պարբերականներ
Գոռ Մարտիրոսյան
Կարիերա
Գոռ Մարտիրոսյանը «Բանանց» ֆուտբոլային ակումբի սան է։ Վաղ տարիքում հանդես է եկել «Բանանց» ֆուտբոլային ակումբի պատանեկան հավաքականում, հետագայում սկսել է հանդես գալ երիտասարդական հավաքականում։ Սակայն խաղադաշտ շատ քիչ է դուրս եկել։ 2009 թվականից Գոռը «Արարատ» ֆուտբոլային ակումբի խաղացող էր, չնայած հազվադեպ էր խաղադաշտ դուրս գալիս ։ 2009 թվականի մրցաշրջանում նա խաղացել է ընդամենը 3 խաղ, երեքն էլ՝ որպես փոխարինող։ Առաջին խաղը «Արարատում» Մարիտրոսյանը անցկացրել է 17-րդ տուրում, «Միկայի» դեմ խաղում, որտեղ «Արարատը» պարտվել է 1:5 հաշվով ։ 2010 թվականի մրցաշրջանը ավարտելուն պես Մարտիրոսյանը հեռացել է ակումբից։
Սկուբի Դու։ Վայրի Արևմուտքում
«Սկուբի Դու։ Վայրի Արևմուտքում» (Scooby-Doo! Shaggy’s Showdown), ամերիկյան անիմացիոն ֆիլմ Warner Bros. Animation ստուդիայի՝ «Սկուբի Դու» ֆրանշիզից։ Պրեմիերան թվային ձևաչափով կայացել է 2017 թվականի հունվարի 31-ին ։  DVD-ով մուլտֆիլմը թողարկվել է 2017 թվականի փետրվարի 14-ին  ։ Բնօրինակում մուլտֆիլմը կոչվել է «Սկուբի Դու։ Շեգիի պարզաբանումները» ։
Սյուժե
Բանդան ուղևորվում է արևմտյան գյուղ Շեգիի զարմիկի մոտ հյուր։ Բայց քաղաքը դատարկվել է, քանի որ ուրվական կովբոյը, որը պարզվում է Շեգիի նախահայրն է, հետևում է նրան։ Այդ ժամանակ Շեգին բացահայտում է, որ նա ձիավարության բնատուր տաղանդ ունի։ Բայց Վելմայի ալերգիայով պայմանավորված՝ այդ հանելուկը լուծելը ավելի է դժվարանում։
Ծանոթագրություններ
Կատեգորիա:2017 մուլտֆիլմեր
Վերին Տոլմաչ
Վերին Տոլմաչ (Верхний Толмач), գետ Ռուսաստանում, հոսում է Արխանգելսկի մարզում։ Գետաբերանը տեղակայված է ՈՒֆտյուգա գետի ձախ ափին՝ 139 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Արոսենի հայաստանյան
Արոսենի հայաստանյան, վարդազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Մեծ թուփ է, որի Էլիպսաձև, կաշենման, ամբողջական տերևները հիմքի մոտ և գագաթին սեպաձև նեղացած են, խոշոր ատամեզրերով, մերկ, փայլուն, ներքևից խիտ առսեղմ ձյունափայլ թավոտությոամբ։ Պտուղը մուգ կարմիր է և բազմաթիվ բաց գույնի ոսպիկներով ծածկված ։
Էկոլոգիա
Աճում է միջին լեռնային և ենթալպյան գոտիներում՝ ծովի մակարդակից 1600-2400 մ բարձրությունների վրա, ժայռոտ զառիթափ լանջերին, մնացորդային անտառներում, անտառի վերին սահմանի ենթալպյան բարձրախոտերում։ Գերադասում է հյուսիսային և հյուսիսարևմտյան էքսպոզիցիաները։ Ծաղկում է մայիս-հունիս ամիսներին, պտղաբերում՝ հուլիս-հոկտեմբերին ։
Պահպանություն
Խոցելի տեսակ է, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված էր որպես կրճատվող տեսակ։ Ընդգրկված չէ CITES-ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Սևան» ազգային պարկի տարածքում ։
Պահպանության գործողությունների չեն իրականացվում ։
Ծանոթագրություններ
Կատեգորիա:Խոցելի տեսակներ Կատեգորիա:Ծածկասերմեր Կատեգորիա:Վարդազգիներ Կատեգորիա:ՀՀ Կարմիր գրքում գրանցված բույսեր
Գարնանաթարամ
Կենսաբանական նկարագիր
Բույսի բարձրությունը հասնում է 40-60 սմ-ի։ Ցողունը քիչ խավոտ է, տերևները վարդակաձև նստած են արմատավզիկի մոտ երկարուկ ձվաձև են, մուգ կանաչ գույնի։ Մշակության մեջ հանդիպում են հետևյալ գարնանաթարամները՝ (E.speciosus D.C.), հայրենիքը Հյուսիսային Ամերիկան է՝ Կալիֆոռնիան։ Ծաղիկները կապտա-մանուշակագույն են։ Կենտրոնական մասը քիչ դեղնագույն է։ Նարնջագույն գարնանաթարամի (E.aurantiacus Rgl.) ծաղիկները նարնջագույն են։
Մշակում
Գարնանաթարամը բազմամյա բույս է, բազմանում է սերմերով, երբեմն նաև բաժանումով։ Ցանկը կատարվում է հունվար-փետրվար ամիսներին ջերմատանը՝ ցանկարկղերի մեջ, ցանկի համար օգտագործվող սովորական հողախառնուրդում։ Ուշ ցանքի դեպքում կարող է նույն տարում չծաղկել։ Գրունտում տնկելիս բույսերի հեռավորությունը արվում է 20-25 սմ, Երևանի պայմաններում արևոտ տեղերում, սակայն կարող է աճել նաև կիսաստվերում։ Հողի նկատմամբ պահանջկոտ չէ, սակայն շատ լավ է աճում պարարտ հողերում։ Ոռոգումը տրվում է չափավոր։ Ծաղկում է ամառվա կեսերին։ Ծաղկային ձևավորումներում օգտագործվում է ղևանդներում, խմբավուրումներում և խառը ղևանդներում, մյուս ծաղկաբույսերի հետ միասին։
Գրականություն
Կատեգորիա:Բարդածաղկավորներ
Կոնտակտաչափ
Կոնտակտաչափ, էվոլվենտային պրոֆիլով, շեղատամ, գլանային լայն ատամնանիվների կոնտակտային գիծը չափելու սարք։ Կոնտակտային գիծը բնութագրվում է ձևով (ուղղագծությամբ) և ատամնանիվի առանցքի նկատմամբ ունեցած դիրքով (թեքման անկյունով)։ Տարբերում են ունիվերսալ (կոնտակտային գծի ուղղությունը և ուղղագծությունը ստուգող), միայն ուղղագծությունը ստուգող և միայն ուղղությունը որոշող կոնտակտաչափեր։ Կոնտակտաչափերի չափման հանգույցը, կոնտակտային գծի դիրքում լարքի հանգույցը, չափող մեխանիզմը (շոշափող ծայրապանակով), գրանցող կամ հաշվանքային հարմարանքը։ Կոնտակտաչափերի ծայրապանակը, անցնելով կոնտակտային գծի բոլոր կետերով, որոշում է նրա շեղումները, որոնք գրանցվում են գրանցող կամ ցուցիչ հարմարանքով։
Կատեգորիա:Չափիչ սարքեր
Իրշա (քաղաքատիպ ավան, Ռիբինսկի շրջան)
Իրշա (Ирша), քաղաքատիպ ավան Ռուսաստանի, Կրասնոյարսկի երկրամասի Ռիբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1597 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Կրասնոյարսկի երկրամասի Ռիբինսկի շրջանի բնակավայրեր
Լագունա Կարապան
Լագունա Կարապան (Laguna Carapã), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հարավարևմտյան մարզում։ Բնակչությունը կազմում է 7.419 մարդ՝ 2020 թվականի տվյալներով ։ Գրավում է 1 733,845 կմ2 տարածք։ Բնակչության խտությունը կազմում է՝ 3,6 մարդ/կմ2։ Քաղաքի տոնը նշվում է ապրիլի 22-ին։
Պատմություն
Քաղաքքը հիմնադրվել է 1992 թվականի ապրիլի 22-ին։
Աշխարհագրություն
Կլիման հասարակածային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու դու Սուլ նահանգի բնակավայրեր Կատեգորիա:1992 թվականին հիմնադրված բնակավայրեր
Լոմաչինցի (գյուղ, Վինկովեցկի շրջան)
Լոմաչինցի (Ломачинці), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Լոմաչինցի գյուղում բնակվում էր 447 մարդ։ Բնակավայրը զբաղեցնում է 1713 կմ² տարածք։ Բնակչության խտությունը կազմում էր 260,95 մարդ/կմ²։
Սոք
Սոք, գյուղ Արևմտյան Հայաստանում, Բիթլիսի վիլայեթի Շիրվանի գավառակում կամ Խիզանի գավառակի Էրունի շրջանում։
Հովհաննես Խիստոստուրյան
Հովհաննես Նիկողոսի Խիստոստուրյան, խորհրդային բանակի տեխնիկական զորքերի գեներալ-մայոր (1954)։ Ավարտել է Դոնի Ռոստովի ռազմական դպրոցը (1932), Քիմիական պաշտպանության ռազմական ակադեմիայի հրամանատարական ֆակուլտետը (1940)։ Հայրենական մեծ պատերազմի ժամանակ եղել է 13-րդ բանակի քիմիական ծառայության պետ, 1944 թվականից՝ Բելառուսական 2-րդ ռազմաճակատի քիմիական զորքերի պետի տեղակալ։ Ետպատերազմյան տարիներին (1945-1954) աշխատել է Մոսկվայի, Հյուսիսային, ապա Մերձկարպատյան ռազմական շրջաններում, 1955 թվականից՝ ԽՍՀՄ պաշտպանության նախարարությունում, 1960 թվականից՝ Քիմիական պաշտպանության ակադեմիայում։ Պարգևատրվել է Կարմիր դրոշի 2 և Կարմիր աստղի 2 շքանշաններով։
Սոք
Բնակչություն
XIX դարի սկզբին ուներ 20 տուն հայ բնակիչ։
Պատմամշակութային կառույցներ
Սոքն ուներ հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Դոսլիդնոե (այլ կիրառումներ)
Դոսլիդնոե, կարող է վերաբերել՝
Հառյու (գյուղ, Պյուհալեպա շրջան)
Հառյու (Harju), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 10 մարդ։
Գեջեթի
Գեջեթի (გეჯეთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում ։
Դիրք
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Սենակից հեռու է 15 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 878 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սենակի շրջան‎‎‎
Սև կարիճ
Սև կարիճ կամ Հաստապոչ կարիճ  (Androctonus crassicauda), կարիճների կարգի Buthidae ընտանիքի կարիճի տեսակ։
Նկարագրություն
Մաշկի գույնը տատանվում է՝ բաց շականակագույնից մինչև կարմրավուն, սև-շականակագույն, կամ ամբողջովին սև։ Մարմնի երկարությունը կարող է հասնել մինչև 20 սմ-ի (3–20 սմ)։ Մետասոման շատ զանգվածեղ է, բռնաչանչերը ընդհանուր նեղ են, ինչպես մյուս Buthidae-ներինը։ Մարմինը կազմված է գլխակրծքից և հատվածավոր փորիկից։ Գլխակուրծքն ունի 2 խոշոր և 10 մանր աչքեր, 2 բռնաչանչ և 4 զույգ ոտքեր։ Փորիկի առջևի մասում կան 4 զույգ թոքային պարկեր, որոնցից հետինը վերջանում է 12 թունագեղձով։ Վերջիններս բացվում են կեռ խայթիչի մեջ։ Սև Կարիճի խայթոցը վտանգավոր է և կարող է մահացու լինել նաև մարդու համար։
Տարածվածություն
Պալեարկտիկական տեսակ է։ Հանդիպում է Սաուդյան Արաբիայում, Քուվեյթում, Քատարում, Իսրայելում, Իրաքում, Իրանում, Թուրքիայում, Հայաստանում, Ադրբեջանում, Միջին Ասիայի երկրներում և Հյուսիսային Աֆրիկայում։ Ապրում է անապատներում, կիսաանապատներում և չորային նախալեռներում։ Հայաստանում հանդիպում է Արարատյան դաշտում։
Վտանգավորությունը մարդկանց համար
Կարիճների կարգում սև կարիճը հանդիսանում է ամենաթունավոր տեսակներից մեկը։ Խայթոցը առաջացնում է ծանր թունավորում և կարող է ավարտվել տուժողի մահվամբ, հատկապես երեխաների, մեծահասակների և սիրտանոթային հիվանդությամբ հիվանդների շրջանում։
Արտաքին հղումներ
Կատեգորիա:Հոդվածոտանիներ Կատեգորիա:Սարդակերպներ Կատեգորիա:Buthidae Կատեգորիա:Հայաստանի կենդանական աշխարհ Կատեգորիա:Կարիճներ Կատեգորիա:Թունավոր կարիճներ
Պուստին (գյուղ, Դմիտրովսկի շրջան)
Պուստին (Пустынь), գյուղ Ռուսաստանի Մոսկվայի մարզի Դմիտրովսկի շրջանի կազմում։
Բնակչությունը վերջին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Դմիտրովսկի շրջանի բնակավայրեր
Տնօրենություն մարդկային կենաց․․․
«Տնօրենություն մարդկային կենաց․․․» («Տնօրէնութիւն մարդկային կենաց»), հնդիկ հեղինակ Պրամանի՝ մարդու պարտականությունների, կրքի, կնոջ, ազգականների և արյունակիցների, մարդկանց տարբերությունների, ընկերության, կրոնի, հիվանդությունների, ախորժակի, բնական աղետների մասին գիրքը։
Անգլերենից թարգմանել է Մարգար Շահրիմանյանը։ Տպագրվել է 1784 թվականին Տրիեստում՝ Մխիթարյան տպարանում։ Տիտղթ-ին՝ «Տնօրէնութիւն մարդկային կենաց, որ եւ կոչի նոր առակք սողոմոնեան...» (176 էջ, 6° և 8°, 15 x 8,2 սմ)։
Կատեգորիա:Հայերեն գրքեր